laion/Wikipedia-Exotic huggingface dataset:
ישראל ויינסחנק

ישראל ויינסחנק (בהולנדית: Israel Wijnschenk;‏ 24 בנובמבר 1895 – 31 בינואר 1943) היה מתעמל אולימפי יהודי הולנדי באולימפיאדת אמסטרדם (1928). נספה באושוויץ. ויינסחנק נולד וגדל באמסטרדם, בן למשפחה יהודית, בנם של שרה (1870–1942) וסלומון ויינסחנק (1864–1942). הוא התאמן במועדון היהודי Turnvereniging BATO, אחד המועדונים המובילים בעיר. בשנת 1926 ויינסחנק זכה בפעם הרביעית בהתעמלות במשחקי האבן העשרים של טורנבוונד באמסטרדם (A.T.B.). באולימפיאדת אמסטרדם (1928) הוא סיים במקום שמיני בתחרות הקבוצתית, שכללה 8 מתעמלים וביניהם שני מתעמלים יהודים נוספים, אליאס מלקמן ומוזס יעקובס ומאמן הנבחרת חריט קלירקופר, שאף הוא היה יהודי. כל הארבעה נספו בשואה. הוא סיים במקום 64 בקרב-רב אישי בתוצאה של 182.625 נקודות, רביעי מבין המתעמלים ההולנדים. ויינסחנק היה נשוי למריאנה פפר (31 באוגוסט 1901 – 1 באוקטובר 1942) ואב להנדריקה (19 בפברואר 1929 – 1 באוקטובר 1942). הוא עבד כיהלומן. שלושתם נספו באושוויץ. גם הוריו נספו בשואה. מדיה וקבצים בנושא ישראל ויינסחנק בוויקישיתוף ישראל ויינסחנק, באתר olympedia.org דף זיכרון לישראל ויינסחנק ומשפחתו באתר ההנצחה ליהודי הולנד. תמונה של ישראל ויינסחנק ושל אלקה דה לוי, השורדת היחידה מבין המתעמלים היהודים ההולנדים שהשתתפו באולימפיאדת אמסטרדם (1928) (בהולנדית) ישראל ויינסחנק, באתר "Find a Grave" (באנגלית) Kampioen Steenwedstrijden (2) (1926), באתר ההנצחה ליהודי הולנד. (בהולנדית)
האל הינסון

האל הינסון (באנגלית: Hal Hinson) הוא מבקר קולנוע וספרות אמריקאי שכתב במדור "Style" של "וושינגטון פוסט" בין השנים 1987–1997. הינסון נחשב למבקר שאינו פופולרי בקרב חבריו המבקרים, מכיוון שאינו חושש לתת ביקורת שהולכת כנגד הקונצנזוס; למשל, הוא הילל את "הדסון הוק" (1991), שנקטל בידי שאר המבקרים. דוגמה נוספת היא הסקירה שלו לסרט "האחים סופר מריו", שהלכה נגד הזרם הביקורתי. בביקורת זו, שבה שיבח את האפקטים שמופיעים בסרט, כתב בין השאר "בקצרה, זהו סרט פצצה" (In short, it's a blast). האמירה ליוותה בהמשך את הפרסומים של הסרט במדיה הביתית. בשנת 1996 פוטר הינסון בידי "וושינגטון פוסט", ובשל איחורים קבועים להקרנות. הינסון כתב מאמר על מונטגומרי קליפט, תחת הכותרת "Some Notes on Method Acting" (כמה הערות על משחק מתודי) למגזין "סייט אנד סאונד" בשנת 1984. הוא גם סקר עבור מגזין הקולנוע "Film Comment" באמצע שנות השמונים. מתגורר במערב הוליווד. האל הינסון באתר Rotten Tomatoes New York Magazine, 7 אוקטובר 1996 Hinson, Hal (29 במאי 1993). "'Super Mario Bros.' (PG)". The Washington Post. נבדק ב-29 בדצמבר 2017. {{cite web}}: (עזרה) דייוויד קאר, Critical Lapse, וושינגטון סיטי פייפר, 27 בספטמבר 1996 Kurnick, David (5 בדצמבר 2011). Empty Houses: Theatrical Failure and the Novel. Princeton University Press. p. 242. ISBN 978-1-4008-4009-0. נבדק ב-19 ביולי 2015. {{cite book}}: (עזרה) Robson, Eddie (31 ביולי 2011). Coen Brothers – Virgin Film. Ebury Publishing. p. 322. ISBN 978-0-7535-4770-0. נבדק ב-19 ביולי 2015. {{cite book}}: (עזרה) Hal Hinson באתר סלון
לורנזו גיליארד

לורנזו ג'רום גיליארד (באנגלית: Lorenzo Gilyard; נולד ב-24 במאי 1950) הוא רוצח סדרתי אמריקאי, שאנס ורצח 13 נשים ונערות בין השנים 1977–1993 בארצות הברית. גיליארד כונה "החונק מקנזס סיטי" ורוב קורבנותיו היו עובדות בתעשיית המין. למחייתו הוא עבד כמפקח בחברת פינוי זבל. הוא הורשע ב-16 במרץ 2007 בשישה אישומים של רצח ונידון לשישה מאסרי עולם ללא אפשרות לשחרור. גיליארד נולד ב-24 במאי 1950 ללורנזו גיליארד. אביו הורשע באונס ב-1970, אחיו הורשע ברצח ב-1989 ונידון למאסר עולם, ואחותו, עובדת מין, הורשעה ברצח לקוח ב-1983 וריצתה עונש של 10 שנות מאסר. בנערותו היה ידוע בבריונות ובמספר מקרים הכה נשים. על פי רישומים של הרשויות, בין השנים 1969–1974 נחשד גיליארד ב-5 מקרי אונס, אך לא הורשע. ב-1975 הואשם גיליארד באונס אחותה בת ה-13 של חברתו. הוא כפר באשמת האונס ולבסוף הודה בביצוע מעשה מגונה ונידון למאסר של תשעה חודשים. ב-1980 תקף גיליארד מספר פעמים את אשתו והכה אותה באמצעות אקדח. בנובמבר 1987 נמצאה גופתה של שילה אינגולד בתוך טנדר שעמד בחצר חנות למכירת כלי רכב. בתשאול שבוצע לבעליו של הטנדר, התברר כי גיליארד היה במקום והתעניין ספציפית בטנדר זה, גם לאחר שנאמר לו כי הטנדר אינו תקין ומשמש לצורך מקור לחלקי חילוף בלבד. הדבר העלה את חשדם של החוקרים לראשונה בגיליארד והוא נעצר, אך שוחרר בשל היעדר ראיות מספקות. ב-2004, כתוצאה מניתוח בדיקות DNA מדגימות הדם והשיער שנלקחו ממנו ב-1987, הוא נעצר שנית וקושר גם ל-12 מקרי רצח נוספים. גיליארד הואשם בשבעה אישומים של רצח מדרגה ראשונה. כיוון שלא היו עדים למעשים, הראיות המרכזיות נגדו היו דגימות DNA שלו, שנמצאו על גופות הנרצחות. על גופן של 12 מהנרצחות נמצאו סימני זרע של גיליארד ואילו על בגדיה של נרצחת נוספת נמצאו שערות שלו. רוב קורבנותיו של גיליארד, מלבד אחת (קתרין ברי), היו עובדות מין. כל הנרצחות מתו כתוצאה מחנק לאחר מאבק גופני, נעליהן של כל הנרצחות לא היו על רגליהן וגופותיהן של רובן נמצאו מוטלות במקומות מבודדים ברחבי קנזס סיטי, כאשר על צווארן סימני חניקה ובפיהן מגבת או נייר. גיליארד הורשע בשישה מתוך שבעה אישומים של רצח מדרגה ראשונה ונגזרו עליו שישה מאסרי עולם, ללא אפשרות לחנינה. הוא זוכה מרצח אחת הקורבנות בשל חוסר ראיות. גיליארד הורשע ברצח הנשים הבאות: קתרין מ. בארי, בת 34 נעמי מ. קלי, בת 23 אן ברנס, בת 36 קלי א. פורד, בת 20 שילה אינגולד, בת 36 כרמלין היבס, בת 30 הוא זוכה בשל חוסר ראיות מהרצח של אנג'לה מאיו, בת 19, שעל גופה לא נמצאו סימני זרע. קורבנות נוספות שיוחסו לו אך הוא לא הואשם ברציחתן בבית המשפט היו: סטייסי ל. סוופורד, בת 17 גוונדולין קיזין, בת 15 מרגרט ג' מילר, בת 17 דבי בלווינס, בת 26 הגלה קרוגר, בת 26 קוניי לותר, בת 29 טד בנדי גארי רידג'ווי המרטש מאטלנטה ‏ Kansas City man guilty of murdering six women https://usatoday30.usatoday.com/news/nation/2007-03-05-serial-killings_N.htm "רוצח סדרתי – עם פירס מורגן", פרק 2, דקה 32:00 - נטפליקס "רוצח סדרתי – עם פירס מורגן", פרק 2, דקה 32:35 - נטפליקס "רוצח סדרתי – עם פירס מורגן", פרק 2, דקה 29:55 - נטפליקס Arrest in serial killer case [https://news.google.com/newspapers?id=eLQpAAAAIBAJ&sjid=UuwDAAAAIBAJ&dq=lorenzo%20gilyard&pg=6908%2C4296793
פיטר טרוורס

פיטר טרוורס (באנגלית: Peter Travers) הוא מבקר קולנוע, עיתונאי ומגיש טלוויזיה אמריקאי, שכתב עבור "פיפל" ועבור "רולינג סטון". טרוורס מארח את תוכנית הראיונות הקולנועית "Popcorn with Peter Travers" בחדשות ABC (אנ'). לטרוורס תואר שני באמנויות באנגלית מאוניברסיטת ניו יורק. הוא הצטרף ל"רולינג סטון" בשנת 1989, לאחר תקופה של ארבע שנים שבה כתב עבור "פיפל". על פי eFilmCritic.com, טרוורס הוא מבקר הקולנוע שביקורות שלו מופיעות בפרסומות בתדירות הגבוהה ביותר. הוא הפגין זלזול רב בבמאים מסוימים, ובמיוחד במייקל ביי וסרטיו. טרוורס מגיש האירועים של מבקרי הקולנוע של ניו יורק, אירועי הקרנה ודיונים בשידור חי. הוא גם מארח את התוכנית "Popcorn with Peter Travers", שבה הוא מראיין שחקנים ובמאים על הפרויקטים האחרונים שלהם ועל חייהם. מדיה וקבצים בנושא פיטר טרוורס בוויקישיתוף פיטר טרוורס, ברשת החברתית פייסבוק פיטר טרוורס, ברשת החברתית אקס (טוויטר) פיטר טרוורס, ברשת החברתית אינסטגרם פיטר טרוורס, במסד הנתונים הקולנועיים IMDb (באנגלית) פיטר טרוורס, באתר Rotten Tomatoes (באנגלית) פיטר טרוורס, באתר Metacritic (באנגלית) פיטר טרוורס, במסד הנתונים הקולנועיים KinoPoisk (ברוסית) פיטר טרוורס באתר "רולינג סטון" הסרטים הטובים ביותר של טרוורס, 1989–2005 "Peter Travers Official Biography". ABC News. אורכב מ-המקור ב-12 ביוני 2018. {{cite news}}: (עזרה) "New York Film Critics Circle: Peter Travers". New York Film Critics Circle. אורכב מ-המקור ב-27 באפריל 2006. נבדק ב-3 באפריל 2010. {{cite web}}: (עזרה) Childress, Erik. "Criticwatch 2008 - The Whores of the Year". eFilmCritic.com. נבדק ב-20 באפריל 2020. {{cite web}}: (עזרה) Childress, Erik. "Criticwatch 2009 - The Whores of the Year". eFilmCritic.com. נבדק ב-20 באפריל 2020. {{cite web}}: (עזרה) "Rolling Stone review of Pain and Gain". "The four words that can chill this movie critic to the bone are: Directed by Michael Bay". "NY Film Critics Series". Nyfilmcriticsseries.com. אורכב מ-המקור ב-2015-04-02. "Popcorn". ABC News (באנגלית). נבדק ב-2020-04-20.
ראש הסגל (ישראל)

ראש סגל ראש הממשלה בישראל, הוא עוזרו הבכיר של ראש ממשלת ישראל והאחראי על כל סגל ראש הממשלה. ראש הסגל עובד בצמוד לראש הממשלה על בסיס יומיומי, וכח רב מרוכז בידיו כתוצאה מקרבה זו. ראש הסגל אחראי על ניהול סדר היום של ראש הממשלה וכלל היבטי עבודתו. המשרה נחשבת למשרת האמון החשובה ביותר בסביבתו של ראש הממשלה, לאור הקרבה אליו וההשפעה הרבה עליו. ראש הסגל הנוכחי הוא צחי ברוורמן, תחת ראש ממשלת ישראל בנימין נתניהו. ראש הסגל הוא הגורם המתכלל והמנהל של כל הצוות הבכיר ביותר בסביבת ראש הממשלה. אחראי על יצירת סביבת עבודה הרמונית ויעילה בלשכה עצמה וגיבוש כלל הגורמים - מזכיר הממשלה, המזכיר הצבאי, ראש המטה לביטחון לאומי, מנכ"ל משרד ראש הממשלה, ראש מערך ההסברה, המטה כלכלי-חברתי והמועצה הלאומית לכלכלה - לכדי סנכרון יעיל. אחראי על ניהול הלשכה ועל ארגון לוח הזמנים וסדר היום של ראש הממשלה. מופקד על ניהול סדר העדיפויות של הנושאים שעולים על שולחן ראש הממשלה בכלל התחומים - מדיני, ביטחוני, פוליטי וכלכלי. אחראי על וויסות הגישה אל ראש הממשלה וזרימת המידע המגיע אליו והיוצא ממנו. מגן על האינטרסים הפוליטיים של ראש הממשלה ומהווה חציצה ומסנן לרעשי רקע שעשויים להפריע לו בעבודתו. בא כוחו של ראש הממשלה להסדרת מתחים קואליציוניים, לפיוסם של בכירים במערכת הפוליטית, ולטיפול בבעיות שעל סדר היום הציבורי טרם הגעתן לשולחנו של ראש הממשלה. לתפקיד ראש הסגל ישנם תנאי סף כמו ניסיון ניהולי, ציבורי ואקדמי, אך התנאי המקדים והחשוב ביותר לתפקיד הוא אמון ונאמנות לראש הממשלה. מעבר לכך, הגדרות ודרישות התפקיד של ראש הסגל משתנות מראש ממשלה לראש ממשלה. משרת ראש הסגל היא מבין שש המשרות במשרד ראש הממשלה, בנוסף למשרות מזכיר הממשלה, מנכ"ל משרד ראש הממשלה, יו"ר המועצה הלאומית לכלכלה, היועץ לביטחון לאומי המשמש גם כראש המטה לביטחון לאומי, וראש מערך ההסברה הלאומי, שהמאיישים אותן זכאים לשכר מנכ"ל. המזכיר הכללי של נשיאות הרפובליקה הצרפתית ראש סגל הקרמלין ראש סגל הבית הלבן חגי עמית, פרישת מנכ"ל משרד רה"מ: עימותים עם שרה נתניהו, והמחליף "שמעביר פתקים לביבי", באתר TheMarker‏, 11 ביוני 2019 טל שלו‏, שומר הסף והמושך בחוטים: מה עושה ראש הסגל בלשכת ראש הממשלה, באתר וואלה, 3 באוגוסט 2017 תומר שדמי, חיים מנדל שקד פרש מלשכת ברק, באתר ynet, 21 באוגוסט 2000 ברק רביד, יורם טורבוביץ' - ראש הסגל בלשכת ראש הממשלה - יסיים תפקידו, באתר TheMarker‏, 31 ביולי 2008 טל שלו‏, "קללת" ראשי הסגל: כך הסתבכו אנשי האמון של נתניהו, באתר וואלה, 5 בספטמבר 2017 נעה לנדאו, נתניהו הודיע על מינוי יואב הורוביץ למנכ"ל משרדו; אשר חיון יהיה ראש הסגל, באתר הארץ, 15 באפריל 2019
פטרישה גרווד

פטרישה גרווד (באנגלית: Patricia Garwood;‏ 28 בינואר 1941 – 24 בפברואר 2019) הייתה שחקנית קולנוע, טלוויזיה ותיאטרון אנגלייה. גרווד הופיעה בגיל תשע בסרט "The Lavender Hill Mob", והיא ידועה בעיקר מהופעתה בתפקיד בריל קרבטרי בחמש העונות של קומדיית המצבים של ה-BBC "אין כמו בבית" ששודרה בין 1983 ל-1987. גרווד נולדה בפייג'נטון שבמחוז דבון. היא למדה משחק ב-Arts Educational School, ובאקדמיה המלכותית לאמנות הדרמה. ב-1960 התחתנה ונולדו לה ארבע בנות. בפברואר 2019 נפטרה גרווד ממחלת לימפומה שאינה הודג'קין בגיל 78. פטרישה גרווד, במסד הנתונים הקולנועיים IMDb (באנגלית) Hayward, Anthony (1996). Who's Who on Television. London: Boxtree. p. 99. ISBN 0-7522-1067-X. Pat Garwood: About Atkins, Amanda (13 במאי 2019). "Patricia Garwood obituary". The Guardian. Guardian Media Group. נבדק ב-14 במאי 2019. {{cite news}}: (עזרה)
מעשן הנרגילה (בצלאל)

"מעשן הנרגילה" הוא מוטיב עיטורי שכיח ביצירות בצלאל, בית מדרש לאמנות ולמלאכות-אמנות מן השנים 1911–1929. דמות "מעשן הנרגילה" עוצבה על ידי זאב רבן עבור מוצרי בית הספר "בצלאל". זו היא דמות של ערבי היושב על כיסא נמוך ומעשן נרגילה. הוא לבוש בבגד מזרחי ולראשו הוא חובש טורבן. רבן מציב את הדמות בתוך חלל סגור, כשמעליו תלויה מנורה או מאחוריו מחיצת בד. לרוב ממוסגרת הדמות בתוך מסגרת דמוית קשת מחודדת. מוטיב זה הופיע בעיקר על קופסת גפרורים, מאפרות וצלחות עיטוריות. חפצים אלו מעשו ברובם מכסף בטכניקה של באטיק או בפליז בטכניקה של ריקוע או הטבעה (שטאנץ) של תבנית על גבי פח-פליז. בין העושים שימוש בדגם זה היו משה מורו או קבוצת שרא"ר. בתערוכה "בצלאל של שץ" (1982) שהתקיימה במוזיאון ישראל, הוצגה צלחת עם דגם זה מאוסף המוזיאון היהודי של ניו יורק ומאפרה. ראו: מבחר מאוסף אלן ב' סליפקה במוזיאון ישראל, מוזיאון ישראל, ירושלים, 2008, עמ' 43 ראו: "בצלאל" של שץ: רשימה קטלוגית של החפצים בתערוכה, מוזיאון ישראל, ירושלים, 1982, פריט 601 ראו: "בצלאל" של שץ: רשימה קטלוגית של החפצים בתערוכה, מוזיאון ישראל, ירושלים, 1982, פריט 938
קונסטנטין קונסטנטינסקו-קלאפס

קונסטנטין קונסטנטינסקו-קלאפס (ברומנית: Constantin Constantinescu-Claps‏; 20 בפברואר 1884–1961) היה מפקד צבאי רומני במלחמת הבלקן השנייה, מלחמת העולם הראשונה ומלחמת העולם השנייה, שנידון כפושע צבאי ברומניה הקומוניסטית בסוף מלחמת העולם השנייה. קונסטנטינסקו-קלאפס נולד ב-28 בפברואר 1884 במחוז בוזאו, ממלכת רומניה. בשנים 1903–1905 סיים את לימודיו בבית הספר הצבאי לתותחנים, והתקדם במהלך הקריירה הצבאית, מדרגת לוטננט משנה, לגנרל קורפוס. במהלך מלחמת הבלקן השנייה ומלחמת העולם הראשונה הוא שימש כקפטן ברגימנט התותחנים ה-12, ובסופו של דבר הועלה לדרגת מיור בשנת 1917. במהלך בין שתי מלחמות העולם הוא עלה בשורות הצבא הרומני. ב-1 בפברואר 1940 מונה למפקד הקורפוס ה-10 ותאם את נסיגתו במהלך הכיבוש הסובייטי בבסרביה וצפון בוקובינה. ב-18 ביולי 1941, במהלך מבצע ברברוסה, פיקד על הקורפוס ה-11 והשתתף במבצע מינכן ובמהלך המצור על אודסה. ב-9 בנובמבר 1941 מונה למפקד הארמייה הרומנית הרביעית ונלחם עמה בקרב סטלינגרד. ב-10 בפברואר 1943 הודח מתפקידו והוחלף על ידי קונסטנטין סנטסקו. קונסטנטינסקו-קלאפס פרש מהצבא בשנת 1943, נעצר בשנת 1951, ונידון ל-15 שנות מאסר בשנת 1954, אך בשנת 1955 הוא שוחרר. בשלבים הראשונים של מבצע ברברוסה גנרל ניקולה סיפרקה ציין: "הגנרל קונסטנטינסקו הוביל את כוחותיו עם הרבה יכולת, וגרם בעקיפין לנסיגת הכוחות הסובייטים בין נהר הדניסטר לאגם סוהוז. אני מחשיב אותו כמפקד צבאי טוב מאוד, שמחזיק בדבקות רבה ובאופטימיות יקרה". הוא קיבל את מסדר הכתר (רומניה), את מסדר כוכב רומניה ואת מסדר מיכאל האמיץ. למרות דרגתו ובניגוד להרבה גנרלים רומנים אחרים, הוא מעולם לא קיבל מדליות גרמניות והיה בסכסוך עם יון אנטונסקו בגלל עמדתו האנטי-פשיסטית. גנרלים במלחמת העולם השנייה
מפרץ אלטאנין

מפרץ אלטאנין (באנגלית: Eltanin Bay) הוא מפרץ לחוף דרום ים בלינגסהאוזן בארץ אלזוורת', שבאנטארקטיקה. רוחבו של פתח המפרץ - 65 קילומטרים; המפרץ חודר לתוך קו החוף של ארץ אלזוורת', ממערב לחצי האי וירת'. זרמי הקרח פוקס, פריגנו ואליסון נשפכים אל מפרץ אלטאנין. המפרץ מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1961–1966. שמו של המפרץ ניתן לו על ידי הוועדה המייעצת לשמות אנטארקטיים. המפרץ נקרא על שמה של אוניית צי ארצות הברית אלטאנין, אשר עשתה מסעות מחקר רבים באוקיינוס הדרומי; ואשר הפליגה לאנטארקטיקה בין ספטמבר 1966 ונובמבר 1967. חצי האי וירת' מפרץ פלאדרר • Bingham, Robert G & King, Edward & Larter, Robert & Pritchard, Hamish & Smith, Andrew & Vaughan, David. (2010), Investigating ice flow into Eltanin Bay, Bellingshausen Sea, West Antarctica, ntarctic Funding Initiative Workshop, At Murray Edwards College, Cambridge, UK • Bingham, Robert G.; King, Edward C.; Larter, Robert D.; Pritchard, Hamish D.; Smith, Andrew M.; Vaughan, David G., Ferrigno Ice Stream, West Antarctica: new boundary conditions for a catchment losing ice rapidly to dynamic thinning, EGU General Assembly 2010, held 2-7 May, 2010 in Vienna, Austria, p.4657 מפרץ אלטאנין באתר הסקר הגאולוגי של ארצות הברית מפרץ אלטאנין באתר הגאזט האנטארקטי המשווה SCAR של ממשלת אוסטרליה תצלום לוויין של מפרץ אלטאנין באתר נאס"א מפרץ אלטאנין באתר marineregions תחזית מזג אוויר עדכנית ארוכת טווח עבור מפרץ אלטאנין נסיגת הקרח של זרם הקרח פוקס וזרם הקרח פריגנו במפרץ אלטאנין (אורכב 01.06.2020 בארכיון Wayback Machine) גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי על זרם הקרח פוקס מידע גאוגרפי על זרם הקרח פריגנו מידע גאוגרפי על זרם הקרח אליסון מידע היסטורי
זרם הקרח אליסון

זרם הקרח אליסון (באנגלית: Alison Ice Stream) הוא זרם קרח בארץ אלזוורת' שבאנטארקטיקה. אורכו של זרם הקרח 15 קילומטרים. זרם הקרח נשפך אל מפרץ אלטאנין דרומית לחצי האי וירת'. שמו של זרם הקרח ניתן לו על ידי הוועדה המייעצת לשמות אנטארקטיים. זרם הקרח נקרא על שמה של אליסון קוק (Alison Cook), מומחית מחשבים בסקר האנטארקטי הבריטי, שהייתה חלק מהצוות המשותף של הסקר הבריטי והסקר האמריקאי להכנת מפות המציגות את השינוי בקרחונים ובקו החוף של חצי האי האנטארקטי, בסוף שנות ה-90 ובראשית שנות האלפיים. זרם הקרח פריגנו זרם הקרח פוקס • Frazer D. W. Christie, Robert G. Bingham, Noel Gourmelen, Simon F. B. Tett, Atsuhiro Muto, Four‐decade record of pervasive grounding line retreat along the Bellingshausen margin of West Antarctica, https://doi.org/10.1002/2016GL068972 זרם הקרח אליסון באתר הסקר הגאולוגי של ארצות הברית זרם הקרח אליסון באתר הגאזט האנטארקטי של ממשלת אוסטרליה זרם הקרח אליסון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
מגפת הקורונה בסנגל

מגפת נגיף הקורונה התפרצה בסנגל ב-2 במרץ 2020. ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין. יחס ההרוגים במקרה של COVID-19 נמוך בהרבה מה-SARS בשנת 2003, אך ההעברה גדולה. ב -2 במרץ 2020, גבר בן 54 מצרפת היה המקרה המאושר הראשון של COVID-19 בסנגל. המקרה המאושר השני של COVID-19 היה תייר צרפתי שהגיע לדקר מצרפת. עד 4 במרץ 2020 מספר המקרים עלה לארבעה, כאשר שני המקרים הנוספים הם אזרחים זרים. ליגת אפריקה בכדורסל דחתה את תחילת העונה. ב־10 במרץ אזרח סנגל שחזר מאיטליה נמצא חיובי והפך למקרה החמישי במדינה. ב־12 במרץ 2020 הוכרזו בסנגל עוד חמישה מקרים נוספים שהיו בני משפחה למקרה מאושר של אזרח סנגל שחזר מאיטליה. נכון ל 15 במרץ היו 24 מקרים מאושרים בסנגל. סנגל הטילה מגבלות נסיעה וסגרה את בתי הספר למשך שלושה שבועות בתגובה לווירוס הקורונה. הממשלה גם אסרה על התכנסויות ציבוריות במשך חודש, כולל עלייה לרגל מוסלמית ונוצרית. ב־23 במרץ הכריזה סנגל על מצב חירום. נכון לסוף ינואר 2021, ישנם בסנגל 592 מתים, ו-25,127 מקרי הדבקה מתוכם הבריאו 20,870. מדיה וקבצים בנושא מגפת הקורונה בסנגל בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל "Crunching the numbers for coronavirus". Imperial News. אורכב מ-המקור ב-19 במרץ 2020. נבדק ב-15 במרץ 2020. {{cite web}}: (עזרה) "High consequence infectious diseases (HCID); Guidance and information about high consequence infectious diseases and their management in England". GOV.UK (באנגלית). אורכב מ-המקור ב-3 במרץ 2020. נבדק ב-17 במרץ 2020. {{cite web}}: (עזרה) "World Federation Of Societies of Anaesthesiologists – Coronavirus". www.wfsahq.org. אורכב מ-המקור ב-12 במרץ 2020. נבדק ב-15 במרץ 2020. {{cite web}}: (עזרה) "Coronavirus : Le Sénégal enregistre son premier cas". Le Quotidien (בצרפתית). 2 במרץ 2020. נבדק ב-22 במרץ 2020. {{cite web}}: (עזרה) "Second case of coronavirus in Senegal as African sports shelved". RFI (באנגלית). 5 במרץ 2020. נבדק ב-14 במרץ 2020. {{cite web}}: (עזרה) "Senegal confirms third and fourth coronavirus cases". Reuters (באנגלית). 4 במרץ 2020. נבדק ב-14 במרץ 2020. {{cite news}}: (עזרה) "Basketball Africa League postpones start of inaugural season" (הודעה לעיתונות) (באנגלית). 3 במרץ 2020. נבדק ב-14 במרץ 2020. {{cite press release}}: (עזרה) "Senegal confirms fifth case of COVID-19". aa.com.tr. נבדק ב-14 במרץ 2020. {{cite web}}: (עזרה) "Senegal announces 5 new coronavirus cases". News24. 12 במרץ 2020. נבדק ב-14 במרץ 2020. {{cite web}}: (עזרה) "Senegal orders all schools closed in response to coronavirus". Reuters. 14 במרץ 2020. נבדק ב-22 במרץ 2020. {{cite web}}: (עזרה) Magome, Mogomot Si (15 במרץ 2020). "Several African nations roll out measures to fight virus". Yahoo News. נבדק ב-22 במרץ 2020. {{cite web}}: (עזרה) "Ivory Coast, Senegal declare emergencies, impose curfews in coronavirus response". Reuters (באנגלית). 23 במרץ 2020. נבדק ב-23 במרץ 2020. {{cite web}}: (עזרה)
הסוכנות הממלכתית להגנה וחקירות

הסוכנות הממלכתית להגנה וחקירות (בבוסנית, קרואטית, סרבית לטינית: Državna agencija za istrage i zaštitu, SIPA, סרבית קירילית: Државна агенција за истрагу и заштиту, СИПА) היא סוכנות המשטרה הרשמית של בוסניה והרצגובינה. הסוכנות נמצאת תחת ניהול ישיר של משרד הביטחון של בוסניה והרצגובינה. הארגון הוקם בשנת 2002 במקומה של סוכנות ההגנה והמידע (בוסנית: Agencija za zaštitu informacija) של הרפובליקה של בוסניה והרצגובינה. היא הוקמה בעיר הבירה בסרייבו בשנת 1992 על ידי משרד הפנים, אולם עקב המצב באותה תקופה עם פרוץ מלחמת אזרחים, היחידה התמקדה יותר בלחימה עירונית. לאחר המלחמה נחתם הסכם דייטון, שהביא לפירוק הסוכנות וליצירת SIPA, הסוכנות הממלכתית להגנה וחקירות, אשר הוקמה בשנת 2002 על ידי משרד הפנים. בהתאם לחוק הסוכנות הממלכתית לחקירות והגנה ובהתאם לתקנות אחרות, SIPA מבצעת משימות הנמצאות בתחום שיפוטה ברחבי בוסניה והרצגובינה. זהו גם הכלי הבסיסי ליציבות המדינה וכלי הגורם לתושבי בוסניה והרצגובינה להרגיש בטוחים ובטוחים מפני איומים במדינה. פעילויות SIPA כוללות מעצרים של אנשים החשודים בביצוע פשעי מלחמה, כמו גם חקירת פעילויות הלבנת הון, מאבק בפשע מאורגן ומלחמה בטרור, מתן תוכנית להגנת עדים, תמיכה, והקמת ופיתוח יחידות מיוחדות, המקבילות המקומיות ל-SWAT האמריקני או ל-SOBR הרוסי. SIPA התחילה עם שלושה עובדים בלבד, ואילו כיום היא מונה מעל 850 עובדים העובדים ב-11 יחידות ארגוניות במטה הסוכנות ובארבעה משרדים אזוריים בערים סרייבו, טוזלה, באניה לוקה ומוסטר. הסוכנות עוסקת במניעה, חשיפה וחקירת פשע מאורגן, מאבק בטרור וסחר בלתי חוקי - איתור פושעי מלחמה, מאבק בסחר באנשים. מדיה וקבצים בנושא הסוכנות הממלכתית להגנה וחקירות בוויקישיתוף אתר האינטרנט הרשמי של הסוכנות הממלכתית להגנה וחקירות (בבוסנית) "State Investigation and Protection Agency - About us". State Investigation and Protection Agency. אורכב מ-המקור ב-2014-10-08. נבדק ב-2020-04-20. SIPA, Bosnia and Herzegovina. "History of the agency". sipa.gov.ba. אורכב מ-המקור ב-2014-10-08. נבדק ב-4 באוקטובר 2014. {{cite web}}: (עזרה)
שילה בנסון

שילה בנסון (באנגלית: Sheila Benson‏; 4 בדצמבר 1930 - 23 בפברואר 2022) הייתה עיתונאית ומבקרת קולנוע אמריקאית. בנסון הייתה מבקרת קולנוע ומראיינת בעיתון "פסיפיק סאן" (אנ') המקומי בקליפורניה, ותרמה למוסף "Good Movies" ברבעון "CoEvolution Quarterly" של סטיוארט בראנד, בשנים 1979–1981. היא הייתה מבקרת הקולנוע הראשית של "לוס אנג'לס טיימס" בין השנים 1981–1991, ולאחר מכן מבקרת כללית לבידור ואמנות (1991). היא הייתה מבקרת קולנוע עבור Microsoft Cinemania, סדרת תקליטורים לקריאה בנושא קולנוע של מיקרוסופט, מאז הקמת הפרויקט בשנת 1995 ועד שהוא בוטל, ביוני 1998. בנסון, שהייתה חברה באיגוד המבקרים האמריקני ובברית עיתונאיות הקולנוע (אנ'), לימדה כתיבה ביקורתית באוניברסיטת קליפורניה בלוס אנג'לס. היא הייתה חברה בחבר השופטים של פסטיבל הסרטים הבינלאומי בברלין ה-35 בשנת 1985, ובחבר השופטים בפסטיבלי הקולנוע של שיקגו, מונטריאול, מנילה, הוואי, סיאטל, אספן, טאוס ובפסטיבל סאנדנס בפארק סיטי שביוטה. סיקור, מסות וראיונות פרי-עטה של בנסון הופיעו בכתבי העת "Interview", "Variety", "Premiere", "Film Comment", "Time Out", "San Francisco Examiner Magazine", "The Globe and Mail" ו"ניו יורק טיימס". בנסון זכתה בפרס וסטה על תרומתה לאמנויות בדרום קליפורניה, והייתה המחברת והמארחת של אירוע המחווה של האקדמיה האמריקאית לקולנוע במלאת 100 שנה ליום הולדתה של מרי פיקפורד בשנת 1993. מאז שעברה לסיאטל בשנת 2006, היא הייתה סוקרת של סרטים וספרים עבור "Seattle Weekly". בנוסף, היא כתבה ב-Critic Quality Feed. נפטרה ב-23 בפברואר 2022. שילה בנסון, במסד הנתונים הקולנועיים IMDb (באנגלית) "Sheila Benson: Alliance of Women Film Journalists". awfj.org. נבדק ב-20 באפריל 2020. {{cite web}}: (עזרה) "Berlinale: Juries". berlinale.de. נבדק ב-20 בינואר 2020. {{cite web}}: (עזרה) ביאורים Critic at Large. כלומר מבקרת שאינה מוגבלת לתחום סיקור מסוים, ויכולה לכתוב על כל נושא שמעניין אותה.